Bliver du tilbudt lægebehandling, som du ikke ønsker, har du mulighed for at sige nej, uden at du mister din indtægt. For eksempel kan det være, at du ikke ønsker en rygoperation eller at tage antidepressiv medicin.
Du har således ret til at sige nej til lægelig behandling, uden at det får konsekvenser for dine ydelser. Dog kan det betyde, at du ikke kan få forlænget dine sygedagpenge, men skal overgå til jobafklaringsforløb, hvor det er ressourceforløbsydelsen, som udbetales.